شەفەق
نیوز/ پارێزگای وادی جديد لە سەعید وڵات میسر، رویداو هاتوچو دڵتەزنیگ لەناوبەین دوو
ماشین وەخوەی دی، بویە هووکار کوشیان ١٤ کەس.
ئەحمەد
مەحروس جینشین وەزارەت تەندروسی میسری لە پارێزگاگە وت: ئاگاداری لە رویداویگ هاتوچو
رەسیە فریاکەفتن پارێزگاگە، و مەوقەی رەسین ماشینەیل فریاکەفتن دەرکەفت ک رویداوەگە
کەفتیەسە ناوبەین ماشینیگ مایکرۆپاس، و ماشینیگ بارهەڵگر، ک بویە هووکار کوشیان ١٤
کەس، ک گشت سوارەیل پاسەگە و رانندەی بارهەڵگرەگە بوین.
ئی رویداوە
دویای کوشیان ٢٤ کەس وە خنکیان، لە رووژ شەممەی گوزەشتە تیەێد، هەنای پاسیگ کەفتە ناو
گوڵەم ئاویگ لە پارێزگای دەهلەقیەی باکوور قاهیرە، و ٦ کەسیش لەو رویداوە زەخمدار بوین.
